【專家分析】美國加息大削寬頻前景?
【Now財經台】截至8月底止,香港寬頻(01310)全年賺多逾1倍,收入按年多21%,全靠公司慳咗營運開支、融資成本所致。香港寬頻全年都賺唔夠2019財年嘅水平,又首次削減末期股息至每股37.5仙,大行下調目標價同評級,但派息率仍較香港電訊(06823)高。
紅蟻資本投資經理李澤銘指,由於香港人口冇明顯增長,對寬頻需求唔會冇端端增加。佢預計,如果美國要加息,香港寬頻就維持唔到低融資成本,變相減少利潤。
Alan又指,香港寬頻零售客佔比較多,毛利較低、波動較多,加上香港寬頻嘅槓桿較高,公司容易被利率環境影響,如果香港寬頻降低派息比率及派息預期,會影響公司估值。